hu hu hu hu hu pt hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu pl hu hu hu
Jogosítvány a nyári szünetben - miért jó választás? - kreszabc.hu
máj 4, 2022 | Jogsihoz hasznos, Kresz szabályok, Kresz vizsga, Uncategorized
Magyarországon már 17 évesen vezethetsz b kategóriás jogosítvánnyal. Ez azt jelenti, hogy a középiskola vége felé már belevághatsz a jogsi megszerzésébe. Hogy mikor futsz neki, azt Te döntöd, el, mi adunk néhány tippet, mert a jogosítványt a nyári szünetben a legjobb megszerezni, vagy legalábbis a tanfolyam nagyobb részét letudni. Nyáron lazább az élet, nem kell állandóan készülni, nincs különóra, több időd marad a vezetés tanulásara. Ez azonban senkinek sem újdonság,  éppen ezért rengetegen nyárra időzítik a vezetés tanulást és vizsgát, ezért júliusra általában ugrásszerűen megnő a vezetni tanulók és a vizsgázók száma. Ez azt is jelenti, hogy várakozni kell esetleg az gyakorlati oktatásra, vagy a vizsgaidőpontokra, mert nyárra feltorlódnak a jelentkezések.
Elvégezhető az autóvezetői tanfolyam egy nyár alatt?
A jó hír az, hogy igen. A rossz pedig az, hogy csak akkor, ha nagyon rákészülsz, megtervezed előre, időben elkezded és még szerencséd is van. A KRESZ tanfolyam ugyanis minimálisan 7 nap alatt végezhető el intenzív oktatás keretében (legalább 7×4 óra), viszont a kresz vizsga időpontra átlag 3-4 hetet várni kell.  Ha szorgalmasan és eleget gyakoroltad a kresz teszteket, és az elméleti vizsgád egyből sikerül, akkor is kb. egy hónap már eltelt a nyári szünetből. Ha valamilyen okból mégsem sikerül a vizsga, akkor pedig újabb 3-4 hetet kell várni a következő vizsgaidőpontra.
1. Tipp – Tervezz előre: A kresz tanfolyamra érdemes már március – áprilisban bejelentkezni és gyakorolni a teszteket. Ha minden simán megy, akkor így a nyári szünet kezdetekor már elkezdheted a gyakorlati órákat!
A gyakorlati vezetés oktatásra nézve a szabály a következő: Minimum 30 levezetett óra és levezetett 580 km. Ezt figyelembe véve 10 hetet kell minimálisan szánnod a nyári szünetből a gyakorlati órákra heti 3 óra vezetéssel számolva. Ezt csak akkor tudod megcsinálni,
ha a nyári szünet kezdetére, június 16-ra már megvan a kresz vizsgád
előre leegyeztetted az oktatóval, hogy te heti 3 órát veszel és sem Te sem ő nem lesz szabadságon eközben
nem jön közbe egyikőtöknek sem semmi.
És a gyakorlati  vizsga, mivel általában a vizsga jelentkezés sem megy azonnal, nagy valószínűséggel már átcsúszik szeptemberre. De akkor is a nehezén simán túl lehetsz a nyári szünetben
2. Tipp – Keresd meg azt az autósiskolát, ahol elég rugalmasak ahhoz, hogy előre egyeztethesd a gyakorlati vezetés ütemezését már jelentkezéskor! A nyári szünet azért is jó, mert Te is rugalmasabb lehetsz időbeosztás szempontjából (délelőtti órák nem esnek ki)
Jogosítvány a nyári szünetben – előnyök, hátrányok
Rugalmasabban oszthatod be az idődet mint a tanév alatt, gyorsabban tudsz haladni a tanfolyammal
Nyáron kisebb a forgalom, így könnyebb a vezetés tanulás
Több időd van gyakorolni mind az elméletet mind a vezetést
A nagy melegben jóval nehezebb koncentrálni
A meleg miatt a közlekedés résztvevői szintén dekoncentráltabbak, nagyobb figyelem szükséges
Más évszakokban más lesz a vezetési élmény is, ősszel megnövekszik a forgalom, erre is fel kell készülni!
3. Tipp – Ha nyáron, melegben tanulsz vezetni, kiemelten figyelj a hidratálásra! Nagyon fontos, hogy eléggé koncentrált légy! Mindig legyen nálad egy üveg víz, ha elfelejtetted, álljatok meg egy ivókút vagy párakapu közelében.
Jogosítvány a nyári szünetben + 1 tipp:
+1 Tipp –  Ha már otthon töltöd a nyarat az autóvezetői tanfolyam miatt marad még bőven szabadidőd, hiszen nem tudsz minden nap vezetni menni. Érdemes olyan tanfolyamokra jelentkezni, melyeket máskor nem tudsz beiktatni, de érdekelnek, esetleg a pályaválasztás szempontjából jól jönnek, ha kipróbálod magad ezekben is, például:
Ha jó ízlésed van és érdekel a lakberendezés, jelentkezz egy lakberendezői vagy belsőépítészeti nyári tanfolyamra. Érdemes kipróbálni 1-2 hónap erejéig, ha vonz ez a szakma.
Ha a számítógépek világa, a számítógépes 3D tervezés vagy 3D nyomtatás érdekel és mindent tudni szeretnél róla, jelentkezz be egy tanfolyamra. A WordPress honlapok készítését egyszerűbb megtanulni, mint gondolnád. Vágj bele nyáron!
A lovaglás csodálatos sport, ha szereted a természetet és érdekelnek a lovak, a lovaglás végezz egy lovas tanfolyamot, vagy lókiképző-oktatói tanfolyamot. Itt rengeteg mindent megtanulhatsz a ló fajtákról, a lovakkal való munkáról.
Ha szeretsz sütni-főzni, végezz egy egy nyári főzőtanfolyamot. Így ősszel már nem csak vezetési tudásoddal kápráztathatod el szüleidet vagy barátaidat, hanem akár egy komplett Márton napi liba lakomával is meglepheted őket.
Ha középiskolás vagy, töltsd le 50 órás közösségi kötelezettségedet, vagy annak egy részét. Nem feltétlen a könyvtárra kell gondolni nyáron, hanem rendezvényeken, táborokban nyújtott szolgálattal, gyerekek segítésével is szerezhetsz ilyen órákat, közben pedig akár a barátaiddal is együtt lehettek.
Hogyan működik az online KRESZ-tanfolyam? 7 kérdés és válasz, amit feltétlenül tudnod kell
KRESZ gyerekülés szabályok 2022
Fontos változás jön a b kategóriás jogosítvánnyal kapcsolatban
Melyik kresz tábla fogy a legjobban?
Jogosítvány a nyári szünetben
Horvátország sebességhatárok, úthasználati díjak
Hasznos – jogsi és kresz
online kresz tesztek 2022
névváltozás, adatváltozás bejelentés jogosítvány cseréhez
Mikor tanulj vezetni? Iskolai szünetek
A kreszabc.hu blog honlapon található cikkek 2022 első félévében frissültek. Az információk tájékoztató jellegűek. A honlapon található információkat mindenki kizárólag saját felelősségére használhatja!